Dombås Hotell

Dombås Hotel er et hotell på Dombås i Dovre kommune i Innlandet.

På grunnen hvor hotellet ligger, ble det drevet skysstasjon siden 1858. I forbindelse med utbyggingen av Dovrebanen ble hotellet skilt ut som egen eiendom fra gården Søre Dombås. Hotellets hovedbygning ble bygget i årene 1915-1917 og arkitekt var Arnstein Arneberg, selv om navnet "Domaas Hotell" ble brukt siden 1892. Siden ble hotellet utvidet som en forlengelse av det gamle hotellets bakside med da moderne bygninger og flere sengeplasser. Spisesalen og resepsjonen lå i den gamle hovedbygningen.

Hotellet ble i sin tid kjent som et av de flotteste hotellene i hele Gudbrandsdalen, og i 1927 ble det det første hotellet i dalen som hadde innlagt både varmt og kaldt vann på alle rom.

Lørdag 19. mai 2007 ble det nesten 100-år gamle hotellet tapt i en brann som startet på loftet. Hovedbygget brant ned til grunnen, mens den nye fløyen (nå gamlefløyen) ble stående.Gudbrandsdølen Dagningen: Dombås hotell brenner (Publisert 19. mai 2007) Besøkt 17. mars 2010

I mars 2014 åpnet hotellet på nytt dørene til et nybygd og moderne hotell. Det nye hotellet ble bygget i oppdalsskifer og tre og ble designet av arkitektfirmaet Madsø Sveen arkitekter, med fokus på miljø, funksjonalitet og lokal tilhørighet. Hotellet ble bygd på grunnen der det gamle hotellet stod.

Frem til brannen var hotellet et Rica hotell. Etter brannen var hotellet et Scandic Partner hotell frem til starten av 2017.
miniatyr|Hovedinngangen på det nye Dombås Hotel.
Foto: Sjur-Magnus Aaboen
miniatyr|Det nye hovedbygget til Dombås Hotel, reist i 2014.
Foto: Sjur-Magnus Aaboen 

 Referanser 

 Eksterne lenker 


Kategori:Hoteller i Innlandet
Kategori:Samferdsel i Dovre
Kategori:Dombås
Kategori:Byggverk tegnet av Arnstein Arneberg
Kategori:Byggverk i Dovre
Kategori:Byggverk fullført i 1917
Kategori:1917 i Norge
Kategori:Byggverk revet i 2007
Kategori:Byggverk fullført i 2014
Kategori:Næringsliv i Dovre
Kategori:Tidligere byggverk i Innlandet